Nucleus intermediolateralis
Nuclei intermediolaterales ( 14.1.02.133), abbreviatura IML, sunt partes substantiae griseae medullae spinalis, ibidem intra columnam lateralem columnam neuronorum utriusque lateris formantes. In illis columnis nucleis intermediolateralibus signa systematis nervosi sympathici in nervos efferentes organorum corporis transducuntur, quod est cellulas IML et fibras eius nervosas originem neuronorum symptharicorum praeganglionicorum esse. Axones ex medulla spinali intra nervos spinales egrediuntur et per ramos communicantes albos ad truncum sympathicum fluunt. 

Reductio numeri fibrarum nervosarum in quibusdam morbis neurodegenerativis observatur.

Anatomia microscopica 
Toti IML in substantia grisea medullae spinalis locati sunt, ubi ii in utraque lamina VI columnae lateralis inter segmenta C8 (sive Th1) et L2 (sive L3) inveniuntur, dehinc fibrae nervosae, quae medullam spinalem per radices ventrales nervorum spinalium exeunt, prorsus et directe cum trunco sympathico nexae sunt.

Nexus 
Afferentes funiculi ventrales ipsilaterales de loco caeruleo neurotransmissore noradrenalini (tractus caeruleospinales) et nucleis raphes serotonino (tractus raphesspinales) ad utrumque IML ipsilaterale currunt.

Praeterea IML ab nucleo suprachiasmatico fibras afferentes ad epiphysem currentes recipit (numerus circadianus).

IML apud quosdam morbos 
In diversis morbis neurodegenerativis reductio nervorum observata est. In atrophia systematum multorum (MSA) deminutio causa hypotensionis orthostaticae putatur. Reductio fibrarum tenuium apud morbum Parkinson atque dementiam cum corpusculis Leweyi status quoque hypotensionis efficere videtur.

Notae 

 Systema nervosum autonomicum

Medulla spinalis